ਕਾਲਾ ਧਨ ਸਵਿਸ ਬੈਂਕਾਂ ਵਿੱਚ ਕਿਵੇਂ ਪਹੁੰਚਦਾ ਹੈ\nਸਵਿਸ ਬੈਂਕ ਵਿੱਚ ਜਮ੍ਹਾਂ ਭਾਰਤੀਆਂ ਦਾ ਪੈਸਾ ਤਿੰਨ ਸਾਲਾਂ ਤੋਂ ਹੇਠਾਂ ਆ ਰਿਹਾ ਸੀ ਪਰ ਸਾਲ 2017 ਵਿੱਚ ਕਹਾਣੀ ਪਲਟ ਗਈ ਹੈ। 

ਪਿਛਲੇ ਸਾਲ ਸਵਿਸ ਬੈਂਕਾਂ ਵਿੱਚ ਭਾਰਤੀਆਂ ਦਾ ਪੈਸਾ 50 ਫੀਸਦੀ ਵੱਧ ਕੇ 1.01 ਸਵਿਸ ਫ੍ਰੈਂਕ (ਤਕਰੀਬਨ 7 ਹਜ਼ਾਰ ਕਰੋੜ ਰੁਪਏ) 'ਤੇ ਪਹੁੰਚ ਗਿਆ ਹੈ।

ਇਹ ਅੰਕੜੇ ਸਵਿਸ ਬੈਂਕ ਨੇ ਜਾਰੀ ਕੀਤੇ ਹਨ ਇਸ ਲਈ ਸ਼ੱਕ ਦੀ ਗੁੰਜਾਇਸ਼ ਨਾਂਹ ਦੇ ਬਰਾਬਰ ਹੈ। ਸਵਿਟਜ਼ਰਲਵੈਂਡ ਦੇ ਸੈਂਟਰਲ ਬੈਂਕ (ਐੱਸਐੱਨਬੀ) ਨੇ ਜੋ ਅੰਕੜੇ ਸਾਹਮਣੇ ਰੱਖੇ ਹਨ ਉਨ੍ਹਾਂ ਮੁਤਾਬਕ ਸਵਿੱਸ ਬੈਂਕਾਂ ਵਿੱਚ ਸਾਰੇ ਵਿਦੇਸ਼ੀ ਗਾਹਕਾਂ ਦਾ ਪੈਸਾ ਸਾਲ 2017 ਵਿੱਚ 3 ਫੀਸਦੀ ਵੱਧ ਕੇ 1.46 ਲੱਖ ਕਰੋੜ ਸਵਿੱਸ ਫ੍ਰੈਂਕ ਜਾਂ ਤਕਰੀਬਨ 100 ਲੱਖ ਕਰੋੜ ਰੁਪਏ ਹੋ ਗਿਆ।

ਇਹ ਖ਼ਬਰ ਮੋਦੀ ਸਰਕਾਰ ਨੂੰ ਪ੍ਰੇਸ਼ਾਨ ਕਰ ਸਕਦੀ ਹੈ ਕਿਉਂਕਿ ਉਹ ਸੱਤਾ ਵਿੱਚ ਆਉਣ ਤੋਂ ਬਾਅਦ ਤੋਂ ਹੀ ਕਾਲੇ ਧਨ 'ਤੇ ਨਿਸ਼ਾਨਾ ਲਾਉਣ ਦਾ ਵਾਅਦਾ ਕਰਦੀ ਰਹੀ ਹੈ। 

ਇਸ ਤੋਂ ਇਲਾਵਾ ਜੋ ਸਵਿਸ ਬੈਂਕ ਵਿੱਚ ਪੈਸਾ ਰੱਖਣ ਵਾਲਿਆਂ ਬਾਰੇ ਕੋਈ ਜਾਣਕਾਰੀ ਦਿੰਦਾ ਹੈ, ਸਰਕਾਰ ਉਸ ਨੂੰ ਵੀ ਫਾਇਦਾ ਪਹੁੰਚਾਉਣ ਦੀ ਗੱਲ ਕਹਿ ਰਹੀ ਹੈ।

ਸਵਿਸ ਬੈਂਕਾਂ ਵਿੱਚ ਭਾਰਤੀ ਪੈਸਾ

ਬਲੂਮਬਰਗ ਮੁਤਾਬਕ ਸਾਲ 2016 ਮੋਦੀ ਸਰਕਾਰ ਲਈ ਰਾਹਤ ਲੈ ਕੇ ਆਇਆ ਸੀ ਕਿਉਂਕਿ ਇਸ ਸਾਲ ਸਵਿਸ ਬੈਂਕਾਂ ਵਿੱਚ ਭਾਰਤੀਆਂ ਦਾ ਪੈਸਾ 45 ਫੀਸਦੀ ਘੱਟ ਗਿਆ ਸੀ। 

ਸਾਲ 1987 ਤੋਂ ਸਵਿਟਜ਼ਰਲੈਂਡ ਇੰਨ੍ਹਾਂ ਅੰਕੜਿਆਂ ਦੀ ਜਾਣਕਾਰੀ ਦੇ ਰਿਹਾ ਹੈ ਅਤੇ ਭਾਰਤ ਦੇ ਮਾਮਲਿਆਂ ਵਿੱਚ 2016 ਦੀ ਗਿਰਾਵਟ ਸਭ ਤੋਂ ਵੱਡੀ ਸੀ ਪਰ ਹਾਲੀਆ ਅੰਕੜਿਆਂ ਨੇ ਚਿੰਤਾ ਪੈਦਾ ਕਰ ਦਿੱਤੀ ਹੈ। 

ਐੱਸਐੱਨਬੀ ਮੁਤਾਬਕ ਸਵਿਸ ਬੈਂਕਾਂ ਵਿੱਚ ਭਾਰਤੀਆਂ ਦਾ ਜੋ ਪੈਸਾ ਹੈ ਉਨ੍ਹਾਂ ਵਿੱਚ ਨਿੱਜੀ ਰੂਪ ਤੋਂ ਜਮ੍ਹਾਂ ਧਨ ਵੱਧ ਕੇ 3200 ਕਰੋੜ ਰੁਪਏ, ਦੂਜੇ ਬੈਂਕਾਂ ਰਾਹੀਂ ਜਮ੍ਹਾਂ ਰਕਮ 1050 ਕਰੋੜ ਰੁਪਏ ਅਤੇ ਸਕਿਉਰਿਟੀ ਦੇ ਤੌਰ 'ਤੇ 2640 ਕਰੋੜ ਰੁਪਏ ਸ਼ਾਮਿਲ ਹੈ।

ਸਾਲ 2006 ਦੇ ਅਖੀਰ ਵਿੱਚ ਸਵਿਸ ਬੈਂਕਾਂ ਵਿੱਚ ਭਾਰਤੀਆਂ ਦਾ ਪੈਸਾ 23 ਹਜ਼ਾਰ ਕਰੋੜ ਰੁਪਏ ਸੀ ਪਰ ਬੀਤੇ ਇੱਕ ਦਹਾਕੇ ਵਿੱਚ ਇਸ ਵਿੱਚ ਕਾਫ਼ੀ ਕਮੀ ਆਈ ਹੈ।

ਜ਼ਾਹਿਰ ਹੈ ਇਨ੍ਹੇ ਵੱਡੇ ਅੰਕੜਿਆਂ ਵਿਚਾਲੇ ਦੋ ਸਵਾਲ ਜ਼ਹਿਨ ਵਿੱਚ ਜ਼ਰੂਰ ਉੱਠ ਸਕਦੇ ਹਨ। ਪਹਿਲਾ, ਕਾਲਾ ਧਨ ਜਮ੍ਹਾਂ ਕਰਨ ਸਬੰਧੀ ਵਧੇਰੇ ਲੋਕ ਸਵਿਟਜ਼ਰਲੈਂਡ ਅਤੇ ਉੱਥੋਂ ਦੇ ਬੈਂਕਾਂ ਨੂੰ ਹੀ ਕਿਉਂ ਚੁਣਦੇ ਹਨ ਅਤੇ ਦੂਜਾ ਇਹ ਕਾਲਾ ਧੰਨ ਸਵਿਸ ਬੈਂਕਾਂ ਤੱਕ ਪਹੁੰਚਦਾ ਕਿਵੇਂ ਹੈ?

ਕਿਉਂ ਜਮ੍ਹਾ ਹੁੰਦਾ ਹੈ ਸਵਿਸ ਬੈਂਕਾਂ ਵਿੱਚ ਪੈਸਾ?

ਪਹਿਲੇ ਸਵਾਲ ਦਾ ਜਵਾਬ ਇਹ ਹੈ ਕਿ ਸਵਿਟਜ਼ਰਲੈਂਡ ਦੇ ਬੈਂਕ ਆਪਣੇ ਗਾਹਕਾਂ ਅਤੇ ਉਨ੍ਹਾਂ ਦੀ ਜਮ੍ਹਾ ਰਾਸ਼ੀ ਕਾਫ਼ੀ ਖੂਫ਼ੀਆ ਰਖਦੇ ਹਨ ਜਿਸ ਕਾਰਨ ਉਨ੍ਹਾਂ ਦੀ ਪਹਿਲੀ ਪਸੰਦ ਹੈ।

ਜੇਮਜ਼ ਬਾਂਡ ਜਾਂ ਹਾਲੀਵੁੱਡ ਦੀਆਂ ਦੂਜੀਆਂ ਫਿਲਮਾਂ ਵਿੱਚ ਸਵਿਸ ਬੈਂਕ ਜਾਂ ਉਸ ਦੇ ਮੁਲਾਜ਼ਮ ਦਿਖਦੇ ਹਨ ਤਾਂ ਇੱਕ ਖਾਸ ਰਹੱਸ ਦੇ ਨਾਲ। ਉਹ ਕਾਲੇ ਸੂਟ ਅਤੇ ਬ੍ਰੀਫ਼ਕੇਸ ਵਿੱਚ ਲੁਕੀ ਕੰਪਿਊਟਰ ਡਿਵਾਈਸ ਨਾਲ ਸਾਰਾ ਕੰਮ ਕਰਦੇ ਹਨ।

ਅਸਲ ਜ਼ਿੰਦਗੀ...\n\ntl;dr:
ਜਦੋਂ ਵੀ ਕਾਲੇ ਧਨ ਦੀ ਚਰਚਾ ਹੁੰਦੀ ਹੈ ਤਾਂ ਸਵਿਸ ਬੈਂਕ ਜਾਂ ਸਵਿਟਜ਼ਰਲੈਂਡ ਦੇ ਬੈਂਕਾਂ ਦਾ ਜ਼ਿਕਰ ਵੀ ਜ਼ਰੂਰ ਹੁੰਦਾ ਹੈ। ਜਦੋਂ ਸਵਿਸ ਬੈਂਕ ਵਿੱਚ ਭਾਰਤੀਆਂ ਦੇ ਪੈਸਿਆਂ ਦੀ ਗੱਲ ਹੁੰਦੀ ਹੈ ਤਾਂ ਸਾਡੀ ਦਿਲਚਸਪੀ ਵੱਧ ਕੇ ਅਸਮਾਨ 'ਤੇ ਪਹੁੰਚ ਜਾਂਦੀ ਹੈ।